SL
C 199/6
Uradni list Evropske unije
7.6.2023
1.
UVOD
1.
Evropska komisija je 8. decembra 2022 izdala predlog direktive Sveta (EU) o spremembi Direktive 2011/16/EU o upravnem sodelovanju na področju obdavčevanja („predlog“) (3).
2.
Cilja predlogov sta naslednja (4): — uvesti določbe za poročanje, skrbno preverjanje in izmenjavo informacij o nekaterih kriptoimetjih in elektronskem denarju; — uvesti obveznost pristojnih organov držav članic, da si izmenjujejo informacije o davčnih odločbah s čezmejnim elementom v zvezi s posamezniki z visokim neto premoženjem; — uvesti določbe o kaznih, ki se uporabljajo za kršitve nacionalnih določb pri prenosu Direktive 2011/16/EU (v nadaljnjem besedilu: Direktiva).
3.
To mnenje ENVP je podano kot odgovor Evropski komisiji, ki je dne 9. februarja 2023 v skladu s členom 42(1) uredbe EU o varstvu podatkov zaprosila za posvetovanje.
ENVP pozdravlja sklic na to posvetovanje v uvodni izjavi 43 predloga.
Pozitivno ocenjuje tudi dejstvo, da je bilo z njim že opravljeno neuradno posvetovanje v skladu z uvodno izjavo 60 uredbe EU o varstvu podatkov.
4.
SKLEPNE UGOTOVITVE
32.
Glede na navedeno ENVP podaja naslednja priporočila: (1) jasno navesti, da predlog zagotavlja popolno spoštovanje pravice do varstva osebnih podatkov iz člena 8 Listine, ter opozoriti na uporabo splošne uredbe o varstvu podatkov in uredbe EU o varstvu podatkov pri obdelavi osebnih podatkov v okviru predloga.
(2) pojasniti, da je ponovna uporaba osebnih podatkov s strani pristojnega organa vsake države članice dovoljena le, če je utemeljena v pravu Unije ali države članice, ki vsebuje seznam namenov, za katere se lahko zakonito dovoli nadaljnja obdelava in ki je v demokratični družbi potreben in sorazmeren ukrep za zaščito ciljev iz člena 23(1) SUVP, ter v samem predlogu zagotoviti (izčrpen) seznam namenov, za katere se lahko osebni podatki nadalje obdelujejo; (3) spremeniti normativni del predloga, da se pojasni, katere posebne obveznosti Komisije v skladu z direktivo upravičujejo dostop do informacij, shranjenih v osrednji podatkovni zbirki; (4) črtati zadnja dva stavka člena 8ad(10), kot je določeno v členu 1(6) predloga; (5) v zvezi s členom 25(3) Direktive, kot bi bil spremenjen s predlogom, jasno navesti, v katerih primerih se subjekti, vključeni v obdelavo, štejejo za upravljavca (samostojno) in kdaj se štejejo za skupne upravljavce; (6) določiti najdaljše obdobje hrambe in določiti, da je treba evidence informacij, prejetih z izmenjavo informacij, izbrisati po najdaljšem obdobju hrambe podatkov ali prej, če niso več potrebne.
V Bruslju, 3. aprila 2023
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, str.
1.